stanford-oval/wikipedia huggingface dataset:
סוגי פרכוסים (אפילפסיה)
המיון הבינלאומי של סוגי הפרכוסים (1981) > פרכוסים חלקיים

ניתן לחלק פרכוסים חלקיים לתת חלוקה נוספת – פרכוסים פשוטים ומורכבים. דבר זה מתייחס לתוצאה של פרכוסים אלה על ההכרה. פרכוסים פשוטים לא גורמים להפרעה כלשהי להכרה (למרות שהם עלולים לגרום להפרעות מוטוריות או תחושות אחרות), בעוד שפרכוסים מורכבים מפריעים להכרה בדרגות משתנות. אין פירושו של דבר זה, בהכרח, שהאדם החווה סוג זה של פרכוס ייפול מחוסר הכרה (כמו בהתעלפות). כך למשל, פרכוס חלקי מורכב יכול לכלול פעולות פשוטות, מחוות וביטויים ורבליים חוזרים ונשנים באופן לא מודע, או פשוט בהייה וחוסר מודעות נראית לעין לקיומו של פרכוס שבעקבותיו האדם לא זוכר את הפרכוס. חולים אחרים יכולים לדווח על תחושה של ראיית מנהרה או ניתוק שלה המייצג צמצום של התודעה בלי איבוד מלא של ההכרה. חולים אחרים יכולים לבצע פעולות מורכבות, כמו טיול או קניות בהיותם במהלכו של פרכוס חלקי מורכב.
התוצאות של פרכוסים חלקיים תלויות במידה רבה על האזור במוח שבו הן מתרחשים. כך למשל, פרכוס חלקי באזורים המעורבים בתפיסה עלולים לגרום לחוויות חושיות מיוחדות. (למשל תחושת ריח, מוזיקה או הבהובי אור) בעוד שאם הם נמצאים בקליפת המוח האחראית על התפקוד המוטורי עלול פרכוס חלקי לגרום לתנועה של קבוצות מסוימות של שרירים. סוג זה של פרכוס יכול, גם, ליצור מחשבות מסוימות או דימויים ויזואליים פנימיים או אפילו חוויות שיכולות להיות מובחנות אבל לא קל לתאר אותן. פרכוסים המרוכזים באונות הרקתיות ידועים בכך שהם יוצרים חוויות מיסטיות או חוויות דתיות אקסטטיות אצל אנשים מסוימים. דבר זה עלול לגרום לדיאגנוזה שגויה של פסיכוזה אם מתעלמים מהסימפטומים האחרים של הפרכוס ולא מבוצעים מבחנים אחרים. לרוע המזל תרופות אנטי-פסיכוטיות הניתנות במקרה הזה בלי תרופות אנטי-אפילפטיות עלולות, במקרה הזה, להנמיך את סף הרגישות לפרכוס עוד יותר ולהחמיר את הסימפטומים.
כאשר ההשפעה של הפרכוסים החלקיים מופיעה כ"סימן אזהרה" לפני פרכוס גדול יותר הם נקראים אאורה. לעיתים קרובות קורה שפרכוס חלקי מתפשט לחלקים אחרים של המוח ובסופו של דבר נעשה לפרכוס כללי, שיוצר פרכוס טוני-קלוני. החוויה הסובייקטיבית של אאורה, כמו פרכוסים חלקיים אחרים משקפת את התפקוד של החלק הנגוע במוח שבו מתרחש הפרכוס.
המיון הבינלאומי של סוגי הפרכוסים (1981) > פרכוסים כלליים

ניתן למיין פרכוסים כלליים לכמה קטגוריות בהתאם לתוצאה ההתנהגותית שלהם:
התקפי ניתוק כוללים הפרעה להכרה כאשר נראה שהאדם החווה פרכוס זה לא מגיב ומבטו ריק למשך תקופת זמן קצרה (בדרך כלל עד 30 שניות). עלולות להיות התכווצויות קלות של השרירים.
פרכוסים מיוקלוניים הם התכווצויות מאוד קצרות (פחות מ-0.1 שנייה) של השריר ועלולות לגרום לקפיצה של שריר או של קבוצת שרירים.
פרכוסים קלוניים הם פרכוסים מיוקלוניים שחוזרים על עצמם בקצב אופייני של 3-2 בדקה. במקרים אחדים האורך משתנה.
פרכוסי טוני-קלוני מורכבים מהתכווצות ראשונית של השרירים (השלב הטוני). בשלב עלולה להיות נשיכת לשון, בריחת שתן והעדר נשימה. אחר כן מגיע שלב של התכווצויות ריתמיות של השרירים (השלב הקלוני). לסוג זה של פרכוס מתייחסים, בדרך כלל, כאשר משתמשים במונח התקף אפילפטי בלשון המדוברת.
פרכוסים א-טוניים כוללים איבוד של טונוס השרירים מה שגורם לאדם ליפול על הארץ. פרכוסים אלה נקראים, לעיתים, התקפי נפילה. אבל יש להבחין ביניהם לבין התקפים הנראים דומים להם בקטפלסיה.
המיון הבינלאומי של סוגי הפרכוסים (1981) > פרכוסים מעורבים

ההגדרה של פרכוסים מעורבים היא של קיומם של פרכוסים כלליים וחלקיים אצל אותו חולה. למשל, אדם שיש לו באופן מחזורי מפרכוסים מיוקלוניים יכול שיהיו לו גם פרכוסי טוני-קלוני שהסיבה להם, לדוגמה, יכולה להיות חום נמוך.
המיון הבינלאומי של סוגי הפרכוסים (1981) > פרכוסים נמשכים

סטטוס אפילפטיקוס מתייחס לפעילות אפילפטית מתמשכת בלי הפסקה בין פרכוסים עוקבים. סוג זה של פרכוסים עלול להיות מסכן חיים ויש לקרוא לעזרה רפואית ברגע שחושדים שזה סוג ההתקף. פרכוס טוני-קלוני שנמשך יותר מ-5 דקות או שתי דקות יותר מהזמן הרגיל אצל חולה מסוים נחשב כסיבה מספקת לקריאה לעזרה ראשונה.
אפילפסיה חלקית מתמשכת (epilepsia partialis continua) היא סוג נדיר של פרכוס מוטורי מוקדי (ידיים או פנים) שחוזר כל כמה שניות או דקות במשך תקופה ממושכת (ימים או שנים). הסיבה, בדרך כלל, היא אירוע מוחי אצל מבוגרים ודלקת מוקדית בקליפת המוח אצל ילדים (תסמונת רסמוסן) שנגרמת, אולי, על ידי זיהום ויראלי או תהליכים אוטואימוניים.
מיון עתידי

ב-1997 התחילה ILAE לעבוד על תיקון ושיפור מיון סוגי הפרכוסים, האפילפסיות והתסמונות האפילפטיות.תיקון זה נמצא עדיין בתהליך ולא החליף את המיון משנת 1981.
שינויים מוצעים לטרמינולגיה כוללים:
החלפת המונח חלקי במונח הישן יותר מוקדי כדי לתאר פרכוסים שמקורם בחלק אחד של המוח (למרות שהוא לא בהכרח חלק קטן או אזור מוגדר היטב). המילה חלקי נחשבה כמעורפלת.
השמטת המונחים חלקי פשוט וחלקי מורכב – מונח המבוסס על מה שנגרם להכרה אינו נחשב עוד כמועיל.
החלפת המונח קריפטוגני בסימפטומטי קרוב לוודאי.
להיררכיה המוצגת יש המבנה הבא:
מיון עתידי > סוגי פרכוסים בעלי הגבלה עצמית (Self limiting seizure types) > פרכוסים כלליים

פרכוסי טוני-קלוני (כולל וריאציות המתחילות בשלב קלוני או מיוקלוני)
פרכוסים קלוניים (עם או בלי מאפיינים טוניים)
פרכוסי ניתוק טיפוסיים (Typical absence seizures)
פרכוסי ניתוק לא טיפוסיים (Atypical absence seizures)
פרכוסים ניתוק מיוקלוניים
פרכוסים טוניים
עוויתות (Spasms)
פרכוסים מיוקלוניים
מיוקלונוס מסיבי דו-צדדי
מיוקלונוס של העפעפיים (עם או בלי ניתוקים)
פרכוסים מיוקלוניים א-טוניים
מיוקלונוס שלילי (Negative myoclonus)
פרכוסי רפלקס בתסמונות של אפילפסיה כללית
תסמונות אפילפטיות
פרכוסים של ה-posterior neocortex
מיון עתידי > סוגי פרכוסים בעלי הגבלה עצמית (Self limiting seizure types) > פרכוסים מוקדיים

פרכוסים מוקדיים חושיים (Focal sensory seizures)
פרכוסים מוקדיים מוטוריים
פרכוסי צחוק (Gelastic seizures)
פרכוסים כלליים משניים
פרכוסי רפלקס באפילפסיה מוקדית
תסמונות
מיון עתידי > סוגי פרכוסים מתמשכים > סטטוס אפילפטיקוס כללי

סטטוס אפילפטיקוס של טוני-קלוני כללי
סטטוס אפילפטיקוס קלוני
סטטוס אפילפטיקוס ניתוקי
מיוקלוני סטטוס אפילפטיקוס טוני
סטטוס אפילפטיקוס מיוקלוני
מיון עתידי > סוגי פרכוסים מתמשכים > סטטוס אפילפטיקוס מוקדי

אפילפסיה חלקית מתמשכת (Epilepsia partialis continua)
אאורה מתמשכת
סטטוס אפילפטיקוס של המערכת הלימבית (סטטוס פסיכומוטורי)
מיון קודם

המיון של 1981 היה תיקון של שיטת מיון שתכנן אנרי גסטו (Henri Gastaut) עבור ILAE ופורסמה ב- 1970. הבדל חשוב היה בהבחנה בין פרכוסים חלקיים פשוטים ומורכבים. בשיטת המיון מ-1970 ההבחנה הייתה האם הסימפטומים כללו תפקודים סנסוריים יסודיים או שכללו גם תפקודים גבוהים יותר (מורכבים). דבר זה השתנה לשיקול האם ההכרה נשמרה במלואה או לא. כתוצאה מכך, לא ניתן להשוות, בצורה ישירה, מחקרים שקיבצו חולים בהתאם למיון הזה עם כאלה שנעשו דור אחד אחרי כן. המיון של 1970 היה חשוב לסטנדרטיזציה של המונחים המודרניים עבור סוגי פרכוסים רבים. לפני כן השתמשו במונחים כמו פטיט מל, גרנד מל, מחלת ג'קסון, פרכוסים פסיכומוטוריים ופרכוסים של האונה הרקתית.
את המיון הקדום ביותר של סוגי הפרכוסים ניתן לייחס למלומדים הבבלים שחרתו את הידע הרפואי שלהם ללוחות אבן הידועים כסקיקו (Sakikku) שפירושו כל המחלות. הם מתוארכים לתקופת שלטונו של המלך הבבלי אדד-אפלא אידינא (Adad-apla-iddina) מן השושלת השנייה של איסין בין 1067 ל-1046 לפני הספירה. תוארו בהם סוגים רבים של פרכוסים. כל אחד יוחס לשד או רוח ונתנו להם פרוגנוזה.
הערות שוליים

↑  "Proposal for revised clinical and electroencephalographic classification of epileptic seizures. From the Commission on Classification and Terminology of the International League Against Epilepsy". Epilepsia. 22 (4): 489–501. 1981. doi:10.1111/j.1528-1157.1981.tb06159.x. PMID 6790275.
↑  Chen LS, Mitchell WG, Horton EJ, Snead OC (באפריל  1995). "Clinical utility of video-EEG monitoring". Pediatr. Neurol. 12 (3): 220–4. doi:10.1016/0887-8994(95)00021-7. PMID 7619188. {{cite journal}}:  (עזרה)תחזוקה - ציטוט: multiple names: authors list (link)
↑  ILEA: A Proposed Diagnostic Scheme For People With Epileptic Seizures And With Epilepsy: Report Of The Ilae Task Force On Classification And Terminology
↑  ILEA: Definitions of Key Terms
↑  ILEA: Seizure Types
↑  Gastaut H (1970). "Clinical and electroencephalographical classification of epileptic seizures". Epilepsia. 11 (1): 102–13. doi:10.1111/j.1528-1157.1970.tb03871.x. PMID 5268244.
↑  Wilson J, Reynolds E (1990). "Texts and documents. Translation and analysis of a cuneiform text forming part of a Babylonian treatise on epilepsy". Med Hist. 34 (2): 185–98. PMC 1036070. PMID 2187129.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סילביה קולרידג'

| --- | --- |

סילביה קולרידג'
 לידה:  10 בדצמבר 1909 דרג'ילינג, הראג' הבריטי 
 פטירה:  31 במאי 1986 (בגיל 76) לונדון, הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 פרופיל ב-IMDb
 
סילביה קולרידג' (באנגלית: Sylvia Coleridge;‏ 10 בדצמבר 1909 - 31 במאי 1986) הייתה שחקנית תיאטרון, קולנוע, רדיו וטלוויזיה אנגלייה.
ביוגרפיה

קולרידג' נולדה בעיר דרג'ילינג שבהודו, שהייתה אז שייכת להודו הבריטית.
בטלוויזיה הופיעה קולרידג' בתוכניות הבאות: סדרת המדע בדיוני "Out of the Unknown", "הגומלים", "פול טמפל", "אוכלי הלוטוס", "The Tomorrow People", סדרת הדרמה "Z-Cars", בסדרה "Public Eye", בדרמה "Sutherland's Law", בסדרה המשטרתית "Dixon of Dock Green", "קו אונידין", "דוקטור הו" (במיני-סדרה "The Seeds of Doom"), "ניצולים", סדרת "Armchair Thriller" (במיני-סדרה "Quiet as a Nun"), בפרק "Gambit as the Croupier" בסדרה "Blake's 7", בסדרה הבלשית "Shoestring", ב-"The Flipside of Dominick Hide", בדרמה "Angels", "רמפול", במחזה "Artemis 81" ובמיני-סדרה "בית קדרות".
השחקן טום בייקר, שגילם את הדוקטור בסדרה "דוקטור הו", הזכיר את קולירידג' בהערות ב-DVD של המיני-סדרה "The Robots of Death", ואמר שהוא התרשם כל כך מהדמות התמהונית שגילמה במיני-סדרה "The Seeds of Doom", והוא הציע למפיק גרהם ויליאמס שהיא תהיה המלווה החדשה של הדוקטור.
ביוגרפיה > חיים אישיים

סילביה קולרידג' נפטרה בלונדון ונקברה בבית הקברות איסט לונדון.
הערות שוליים

↑  Eye of Horus | Doctor Who | Editorial Contents - Interview - Tom Baker
↑  Sylvia Coleridge, Find A Grave Memorial
| --- | --- |
בקרת זהויות :  LCCN: no2011026817  VIAF: 167572258   WorldCat (עם VIAF): 167572258
סלסולים

ערך זה עוסק בשיר. אם התכוונתם לקישוט מוזיקלי, ראו .
סלסולים הוא פזמון שנכתב, הולחן ובוצע על ידי הצמד סטטיק ובן-אל תבורי ויצא לאור בחודש יוני 2016. ב-15 בנובמבר 2018 יצאה גרסה בינלאומית לשיר בשפה האנגלית, “Broke Ass Millionaire".
רקע

הסינגל היה לשיר השלישי של סטטיק ובן-אל תבורי, ויצא לאחר הלהיט "כביש החוף".
סגנון השיר הוא שילוב של ראפ, פופ, ומוזיקה אוריינטלית.
כחצי שנה לאחר הוצאת השיר נודע כי צמד האלבניות מורנה טאראקו ואאידה דוצ'י השתמשו בפזמון השיר ללא כל רשות מפיקיהם וסוכניהם של סטטיק ובן-אל.
ביקורת

השיר הגיע למקום הראשון במצעד השנתי תשע"ו (2016) של רשת ג', ולמקום הרביעי במצעד השנתי של גלגלצ וynet. נכון ליוני 2019 הוא הגיע ל-49 מיליון צפיות ביוטיוב.
גבי בר-חיים ורז שכניק מידיעות אחרונות טענו שהשיר מייצג אסקפיזם.
וידאו קליפ

הווידאו קליפ צולם כולו בתוך אולפן. בתחילתו יושב בן-אל על אופנוע ים, אך לאחר כמה רגעים הוא יורד ממנו. למשך מספר שניות הוא משחק שש בש עם סטטיק וג'ורדי. בהמשך הם חולפים על סטים שונים של תפאורה צבעונית, ולידם ניצבים. בקטעי המעבר האינסטרומנטליים רוקדים סטטיק ובן-אל עם צוות הרקדנים שלהם. בסיום הקליפ נשמעת הקריאה "מעולה" וקול מחיאות כפיים. לאחר מכן המנגינה נפסקת לרגע, כאשר לאחר מכן היא מתחדשת למשך כ-20 שניות.
הערות שוליים

↑  האזינו ל-"Broke Ass Millionaire", הגרסה באנגלית ל"סלסולים" של סטטיק ובן אל, באתר וואלה, 18 בנובמבר 2018
↑  נדב מנוחין‏, עובר ושב: 50 השירים שצריך לקחת משנת תשע"ו - מקומות 11-20, באתר וואלה, 27 בספטמבר 2016
↑  לא סתם בכלל: שיר אלבני נשמע כמו "סלסולים", באתר ‏מאקו‏, 20 בדצמבר 2016
↑    גבי בר־חיים, רז שכניק, רעש וסלסולים, באתר "ידיעות אחרונות", 4 באוקטובר 2016
| סטטיק ובן-אל תבורי |
| --- | --- | --- |
| סטטיק • בן-אל תבורי   דיסקוגרפיה | סטטיק • בן-אל תבורי   דיסקוגרפיה |  |
| אלבומי אולפן | שבעה ירחים |  |
| מיני-אלבומים | לכאורה |  |
| סינגלים | "ברבי" • "כביש החוף" • "סלסולים" • "סתם" • "זהב"  • "טודו בום" • "הכל לטובה" • "נמסטה" • "קאוואי" • "גומיגם" • "Broke Ass Millionaire" • "יאסו" • "Tudo Bom" • "בננות" • "אמאלה" • "Further Up (Na, Na, Na, Na, Na)" • "We" • "חביב אלבי" • "Milli" • "קוביות" • "Shake Ya Boom Boom" • "קקטוס" • "כוסות ריקות" • "אפס מאמץ" • "אהבתי לך" • "מנגלים" • "אחלה גבר" • "קרנבל" |  |
| השתתפות בסינגלים | "דוביגל" |  |
עבד רבו מנסור האדי

עבד רבו מנסור האדי (בערבית: عبد ربه منصور هادي, תעתיק מדויק מערבית: עבד רבה מנצור האדי; נולד ב-1 בספטמבר 1945) הוא איש צבא ופוליטיקאי תימני, כיהן כנשיא תימן בשנים 2012–2022. קודם לכן כיהן כסגנו של נשיא תימן עלי עבדאללה סאלח מאז 3 באוקטובר 1994. הוא מונה לנשיא תימן בפועל ב-4 ביוני 2011 במהלך ההפגנות בתימן, לאחר שהנשיא עלי עבדאללה סאלח נפצע בפיצוץ בארמונו והובל לטיפול רפואי בערב הסעודית. הנשיא סאלח חזר מערב הסעודית לאחר כשלושה חודשים, אך ההפגנות נגדו המשיכו ולכן סאלח העביר את הנשיאות לסגנו האדי.
חייו

האדי נולד ב-1 בספטמבר 1945 בכפר ד'כין שבמחוז אביאן שבדרום תימן שהייתה אז מושבה בריטית (עדן). בשנת 1964 הוא סיים את לימודיו באקדמיה הצבאית בעדן, עדיין תחת שלטון החסות הבריטית בארצו, בימי "הפדרציה של דרום ערב".
בשנת 1966 סיים השתלמות צבאית עם מלגה בבריטניה.
אחרי שארצו זכתה בעצמאות בשנת 1967, בשנת 1970 קיבל מלגה צבאית ללמודי טנקים במצרים למשך שש שנים.
לאחר מכן כקצין בצבא של דרום תימן המקורבת למחנה המדינות הקומוניסטיות, בילה האדי ארבע השנים בברית המועצות במכללה לפיקוד צבאי.
הוא עלה בהיררכיה בצבא של בדרום תימן עד 1986, כשנמלט לצפון תימן יחד עם הנשיא דאז, עלי מוחמד נאצר, נשיא דרום תימן. לאחר שהמפלגה הסוציאליסטית התימנית איבדה את השלטון במלחמת אזרחים בשנת 1986.
אחרי איחוד תימן תחת הנהגתו של הנשיא עלי עבדאללה סאלח, האדי קודם לדרגת מייג'ור-גנרל בשנת 1990.
במהלך המהומות בתימן בשנת 1994, האדי התמנה לזמן קצר על ידי הנשיא עלי עבדאללה סאלח לתפקיד שר הביטחון. בהמשך, בתור נציג של אוכלוסיית הדרום התמנה לסגן נשיא של תימן ב-3 באוקטובר 1994.
קריירה פוליטית

ב-3 באוקטובר 1994, הוא מונה לסגן נשיא תימן על ידי הנשיא עלי עבדאללה סאלח לאחר התפטרותו של עלי סלים אל-בייד ותבוסת המרד נגד הממשלה בצנעא.
בימי "האביב הערבי" התחילה גם בתימן התקוממות נגד השלטון הסמכותני. הנשיא סאלח נפצע ב-3 ביוני 2011 מירי רקטות על ארמונו. בעקבות פציעתו הוטס סאלח לערב הסעודית על מנת לקבל שם טיפול רפואי. אל האדי, סגנו, החליף אותו כנשיא בפועל עד שסאלח שב לתימן ב-23 בספטמבר. ב-23 בנובמבר חתם סאלח בטקס שנערך בערב הסעודית בחסות בית המלוכה הסעודי ובנוכחות מנהיגי האופוזיציה בתימן על הסכם העברת סמכויות לסגנו האדי. ההסכם נוסח במסגרת תיווך של מדינות המפרץ וקבע כי סאלח ישמור זמנית על תוארו, אך יעביר את סמכויותיו במהלך החודש הקרוב לסגנו. תוך שלושה חודשים עמדו להתקיים בחירות בתימן לתפקיד הנשיא, שבהן סאלח נמנע מלהתמודד. בתמורה להסכמתו להסכם הוענקה לו ולמקורביו חסינות מפני העמדה לדין. נשיא ארצות הברית, ברק אובמה, אמר באותם הימים: "ארצות הברית מברכת על החלטת הנשיא להעביר מיד את סמכויותיו לסגנו. זה צעד חשוב לעם התימני, שמגיעה לו ההזדמנות לקבוע את עתידו".
ב-25 בפברואר 2012 הושבע האדי לנשיא תימן.
עם היבחרו הוביל האדי, בסיוע מערבי, מתקפה רחבה נגד כוחות אל-קאעידה, שתפסו אחיזה חזקה בתימן.
ב-22 בינואר 2015, לאחר נפילת ארמון הנשיאות בצנעא בידי החות'ים, הגיש האדי את התפטרותו לפרלמנט. ב-8 בפברואר הודיע האדי כי התפטרותו סופית. אולם ב-21 בפברואר, בנאום בעדן, הציג עצמו שוב כנשיא.
ב-25 במרץ 2015 נודע כי לאחר שהתבצר בעדן בפני מתקפת החות'ים, נמלט האדי לערב הסעודית, בספינה, דרך הים. ערב הסעודית ועוד תשע ארצות ערב בנות בריתה התחילו אז מתקפה אווירית נגד החות'ים שתפסו את השלטון בתימן. במקביל האדי המשיך להנהיג את תימן ממקום מערב הסעודית, בה הקים ממשלה גולה.
ב-7 באפריל 2022, כ-7 שנים לאחר פרוץ מלחמת האזרחים בתימן, התפטר האדי מתפקידו כנשיא תימן, והקים את מועצת ההנהגה הנשיאותית, שבראשה עמד שר הפנים לשעבר רשאד אל-עלימי. לפי וול סטריט ג'ורנל, יורש העצר הסעודי, מוחמד בן סלמאן אאל סעוד, אילץ אותו להתפטר. בן סלמאן איים לפרסם עדויות למעשי שחיתות של האדי.
הערות שוליים

↑  אחרי 33 שנים: נשיא תימן פרש, ישראל היום, 24 בנובמבר 2011
↑  ניר יהב‏, תימן: בזמן השבעת הנשיא - פיגוע תופת רב נפגעים - וואלה חדשות, באתר וואלה, 25 בפברואר 2012
↑  דיווח: יורש העצר הסעודי אילץ את נשיא תימן לשעבר לפרוש מתפקידו, באתר כאן-תאגיד השידור הישראלי
| --- | --- |
בקרת זהויות :  GND: 1143652274  VIAF: 39151049896033410282   WorldCat (עם VIAF): 39151049896033410282
סלימאן שאה

סלימאן שאה (בפרסית: سليمان ساه) היה מצביא עבאסי באחרית ימיה של הח'ליפות העבאסית. הוא כיהן תחת אל-מסתעצם בבגדאד והיה המפקד הכללי של הצבא לאחר ניצחונו בקרב אנבאר. הוא עודד את אל-מסתעצם לא להיכנע להולאגו והיה אחראי על הגנתה של העיר במהלך המצור המונגולי עליה בינואר-פברואר 1258. לאחר כיבוש העיר הוא נתפס והוצא להורג יחד עם הח'ליף ו-700 מתומכיהם.
ראו גם

נפילת בגדאד
| --- | --- |
בקרת זהויות :  VIAF: 314811332   WorldCat (עם VIAF): 314811332 
ערך זה הוא קצרמרבנושא אישים. אתם מוזמנים לתרום לוויקיפדיה ו.
סילביה פיין

| --- | --- |

פיין ב-1945
 לידה:  29 באוגוסט 1913 ברוקלין, ניו יורק, ארצות הברית
 פטירה:  28 באוקטובר 1991 (בגיל 78) מנהטן, ניו יורק, ארצות הברית
 מקום קבורה:  בית הקברות קנסיקו 
 מדינה:  ארצות הברית ארצות הברית
 השכלה:  ברוקלין קולג'  תיכון תומאס ג'פרסון 
 תקופת הפעילות:  מ-1940 
 בן זוג:  דני קיי
 צאצאים:  דנה קיי
 מספר צאצאים:  1
 פרסים והוקרה:  פרס פיבודי (1979)  פרס אמי 
 
סילביה פיין קיי (באנגלית: Sylvia Fine Kaye;‏ 29 באוגוסט 1913 – 28 באוקטובר 1991) הייתה תמלילנית, מלחינה ומפיקה אמריקאית. רבות מיצירותיה והפקותיה בוצעו על ידי בעלה, הקומיקאי דני קיי. פיין הייתה זוכת פרס פיבודי והייתה מועמדת לשני פרסי אוסקר ושני פרסי אמי במהלך הקריירה שלה. וגם זכתה בפרס אמי בשנת 1976.
ראשית חייה

סילביה פיין נולדה ב-1913 בברוקלין, ניו יורק, הצעירה מבין שלושה ילדים של רופא שיניים יהודי, היא גדלה במזרח ניו יורק. היא למדה בבית הספר התיכון תומאס ג'פרסון ולמדה מוזיקה בברוקלין קולג', שם כתבה את המוזיקה ל"המנון" של בית הספר. בעקבות ויכוח עם המנהל המוזיקלי של הקולג', הוא החליט לא להשתמש במילים שלה אלא במילים של בוגר אחר בשם רוברט פרנד אשר התפרסם כמשורר בהמשך.
קריירה

החל מאמצע שנות ה-30 היא עבדה כפסנתרנית בתיאטרון קטן בניו יורק יחד עם מקס ליבמן (אנ') וחברה נוספת בשם נט ליכמן. ב-1939 פגשה את מי שיהיה בעלה במשך 47 שנה דני קיי, וכל הארבעה החלו לעבוד יחד על מופע בברודוויי בשם Straw hat review. המופע הוצג כעשרה שבועות בלבד ולאחריו קיי עבר לפלורידה, ומאוחר יותר פיין הצטרפה אליו.
לאחר נישואיה לקיי היא הפכה לסוכנת האישית שלו ולקחה חלק משמעותי בניהול הקריירה של בעלה. היא כתבה עבורו רבים משיריו, הן בסרטים והן בהקלטות.
היא כתבה את המילים והלחן לסרטיו של דני קיי והייתה מפיקה שותפה של חלק מהסרטים. בין השאר כתבה מילים ולחן לסרטים: אל הנשק מ-1944, עושה הנפלאות מ-1945, הנער מברוקלין מ־1946, חייו הסודיים של וולטר מיטי (1947), המפקח הכללי מ-1949, בריביירה מ-1951, הקש בעץ מ־1954, ליצן החצר מ-1956, חצוצרת הקסם מ-1959 ועל המשמר מ־1961.
ב-1955 היא הפיקה וערכה את סרט קצר של בעלה בשם המשימה ילדים (Assignment Children), סרט של יוניצף אשר תיאר את מצב הילדים במדינות עולם שלישי בזמן סיור הופעות של קיי.
בשנות ה-60 היא החלה לעבוד כמפיקת טלוויזיה עבור תוכניות הטלוויזיה של בעלה.
הלחנים שלה התאפיינו בקצב גבוה ומילים מתוחכמות שהפכו לסמל המסחרי שלו, היא הייתה מפורסמת בטקסטים המורכבים והשנונים שלה. שיריה הידועים ביותר הם "אנטולי מפריז", "מספר הלובי" ו"שיחה לשלושה ראשים", האחרון הושר על ידי שלוש תמונות במראה בסרט "המפקח הכללי". וכן השיר All About You מהסרט "הקש בעץ". בנוסף היא כתבה והלחינה שיר בשם "צ'ייקובסקי", שמטרתו לגרום לקיי לשיר שמות של 54 מלחינים רוסים ב-38 שניות. השיר הפך ללהיט.
במשך רוב הקריירה שלה, פיין כתבה שירים ומוזיקה אך ורק עבור בעלה. פעם היא העריכה שהיא כתבה יותר מ-100 שירים עבורו במהלך 40 שנות שיתוף הפעולה שלהם. היא גם הייתה מעורבת בהפקת כמעט כל סרטיו.
בשנות ה-70, היא פתחה בקריירה נפרדת כמפיקת טלוויזיה ומורה. היא החלה ללמד קומדיה מוזיקלית באוניברסיטת דרום קליפורניה ב-1971 ובאוניברסיטת ייל ב-1975.
בשנת 1975 הפיקה בפועל ספיישל טלוויזיוני על דני קיי. Danny Kaye: Look in at the Metropolitan opera ששודר ב-CBS.
ב-1979 היא הפיקה וקריינה את הקורס שהעבירה באוניברסיטאות עבור הטלוויזיה, כתוכנית בשם "קומדיה מוזיקלית הלילה". התוכנית שודרה כסדרה בת 3 חלקים באורך של 90 דקות ברשת PBS. על תוכנית זו זכתה בפרס פיבודי ב-1980.
בשלוש השנים האחרונות לחייה, לאחר מותו של קיי, היא כתבה ספר על חייה עם קיי, בשם "פיין ודני" עבור הוצאת ספרי קנופף, אך הספר מעולם לא יצא לאור.
ב-1990 תרמה מיליון דולר לקולג' האנטר על מנת שישפץ את התיאטרון שלו, שקרוי כיום על שמה ועל שמו של דני קיי.
הקריירות של פיין וקיי מתועדות באוסף דני קיי וסילביה פיין בספריית הקונגרס. החומרים השמורים באוסף כוללים כתבי יד, תסריטים, תסריטים, תצלומים, הקלטות קול וקטעי וידאו.
חיים אישיים

פיין התחתנה עם דני קיי ב-1940, למרות שהזוג מעולם לא נפגש קודם לכן, הם גילו כי קיי עבד פעם אצל אביה של פיין, רופא השיניים וזה פיטר אותו כי שיחק עם הציוד שלו בזמן ארוחת הצהריים. בנוסף השניים גדלו לא רחוק אחד מהשניה במהלך ילדותם.
הם סיפרו כי הוא הציע לה נישואין בטלפון בזמן שעבד בפלורידה, כאשר פיין הייתה בניו יורק. היא עשתה את הנסיעה לפורט לודרדייל שם הם נישאו ב-3 בינואר 1940.
בתם היחידה דינה קיי, עיתונאית ומנחת טלוויזיה, נולדה ב-17 בדצמבר 1946. הזוג נפרד לשבעה חודשים ב-1947 אך חזר זה לזו ונשאר יחד עד מותו של קיי בשנת 1987.
סילביה פיין קיי מתה מאמפיזמה בגיל 78 בדירתה במנהטן ב-1991. היא קבורה עם בעלה בבית הקברות קנסיקו בוואלהלה, ניו יורק.
פרסים והוקרה

פיין קיבלה פרס פיבודי ב-1980, ובמהלך הקריירה שלה הייתה מועמדת גם לשני פרסי אוסקר ושני פרסי אמי. היא זכתה בפרס אמי ב־1976 על תוכנית ספיישל לילדים. היא הייתה מועמדת פעמיים לפרס האוסקר על עבודתה על הסרטים "חמשת האגורות" (1959) ו"הירח כחול" (1953), קומדיה מוזיקלית בטלוויזיה.
הערות שוליים

↑  Boyle, Hal, The Sunday News-Press - Google News Archive Search, The Sunday News-Press, ‏27 באוגוסט 1959
↑  Movie producer, songwriter, Sylvia Fine dies at 78, Daily News, ‏29 אוקטובר 1991
↑  Who is Sylvia?, Pittsburgh Post-Gazette, ‏30 באוקטובר 1960
↑  WILLIAM GRIMES, Sylvia Fine Kaye, 78, Songwriter; A Proponent of Musical Theater, New York Times Articles, ‏October 29, 1991
↑  ami, דני קיי, רצה להיות רופא מנתח, אבל לאביו החייט העני לא היה כסף, באתר חיים של אחרים, ‏2018-01-10
↑  Lexington, NC., A team grew in Brookline, The Dispatch, ‏25 באפריל 1975
↑  Danny Kaye, Danny Kaye and Sylvia Fine collection, 1918-1992, hdl.loc.gov, ‏1918/1992
↑  About the Danny Kaye and Sylvia Fine Collection at the Library of Congress (Performing Arts Encyclopedia, The Library of Congress), memory.loc.gov
↑  On 100th anniversary of Danny Kaye's birth, daughter Dena seeks to spread his legacy, Victoria Times Colonist (באנגלית)
↑  Daily News - Google News Archive Search, news.google.com
↑  Movie Producer, Song Writer dies at 78, Daily News, ‏29 באוקטובר 1991
| --- | --- |
בקרת זהויות :  NLI: 987007281348805171  BNE: XX937096  BnF: cb14759837p (data)  CiNii: DA16971337  GND: 1184828792  ICCU: CUBV064627  ISNI: 0000 0000 7729 7691  LCCN: n94091486  MusicBrainz: 817dbdb9-9c5f-46d6-8456-6545873d0070  NARA: 10574520  NDL: 001152841  NTA: 071947043  SNAC: w6q564km  VIAF: 70149066351465600547   WorldCat (עם VIAF): 70149066351465600547
סוון השני, מלך דנמרק

מטבע של סוון השני
סוון אסטרידסון (בנורדית עתיקה: Sveinn Ástríðarson, בדנית: Svend Estridsen; ‏1019 לערך – 28 באפריל 1076) היה מלך דנמרק, סוון השני, מ-1047 ועד מותו. הוא היה בנם של האציל אוּלף ושל אסטריד, בתו של סוון הראשון, מלך דנמרק. הוא נישא שלוש פעמים והיה אביהם של לפחות 20 ילדים, כולל חמישה מלכי דנמרק לעתיד: האראלד השלישי, קנוט הרביעי, אולף הראשון, אריק הראשון ונילס.
בשדות הקרב היה סוון אמיץ לב, אך לא נחל הצלחה מרובה כמפקד צבאי. מניתוח של מבנה השלד שלו ניתן להסיק שהוא היה אדם גבוה, בעל מבנה חזק, שהתהלך בצליעה.